paragraph_text: Zagrebački derbi je nogometna utakmica između dva najuspješnija zagrebačka nogometna kluba. Prvi zagrebački derbi i prvu javnu nogometnu utakmicu u Zagrebu odigrali su na Marulićevu trgu HAŠK i PNIŠK (1:1) 28. listopada 1906. godine. Najveći gradski rivali, najgledaniji i najuspješniji klubovi od 1911. godine do 1945. godine bili su HAŠK i Građanski, a nakon 1945. godine Dinamo i Zagreb.